
   RAPORT

asupra proiectului de Lege pentru aprobarea Ordonanţei Guvernului nr.115/2000 privind parteneriatul social în educaţie şi formare profesională iniţială

În urma examinării proiectului de Lege pentru aprobarea Ordonanţei Guvernului nr.115/2000 privind parteneriatul social în educaţie şi formare profesională iniţială, în şedinţa din 6 martie 2001, Comisia a hotărât că acesta nu poate fi acceptat şi propune Plenului respingerea pentru următoarele motive:

· proiectul de lege aşa cum este redactat nu reglementează materia în domeniu şi nici nu are structura prevăzută de tehnica legislativă; articolele sunt redactate sub forma unor enunţuri generale, lipsite de concreteţe; Ministerul Educaţiei şi Cercetării va reveni cu alte propuneri pe acest domeniu, astfel redactate încât să se desprindă din acestea efectul normativ al actului legislativ.

În raport de obiectul şi conţinutul său, proiectul de lege face parte din categorila legilor ordinare.

